section_heading: Povijest
paragraph_text: Zbog velikog broja klubova Zagrebački nogometni podsavez pristupio je 1920. godine osnivanju prvog Međuklubskog odbora sa sjedištem u Osijeku. Odbor je radio vrlo kratko, no ubrzo je obnovljen 25. lipnja 1921. godine. Odluku o osnivanju Osječkog nogometnog podsaveza donijela je XX. skupština Jugoslavenskog nogometnog saveza 10. veljače 1924. godine. Podsavez je osnovan u hotelu Central u Osijeku, 16. ožujka 1924. godine. Prvi predsjednik je bio prof. Ernest Pascher, a dopredsjednik dr. Ivo Karner.